钦定古今图书集成/明伦汇编/氏族典/第514卷 > 《凌迪知万姓统谱》 > 毕闻慰
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕闻慰

按《魏书毕众敬传》：“众爱子闻慰，字子安，有器干。袭爵，
例降为伯，拜泰山太守，为尚书郎，本州中正，加威远
将军。出为徐州平东府长史，守广平内史。在任宽谨，
百姓爱附。迁沧州刺史，甚有政绩。除散骑常侍，东道
行台，寻为都督安乐王鉴军司。孝昌元年春，徐州刺
史元法僧反，闻慰与鉴攻之，为法僧所败，奔还京师”，
被劾，遇赦免。其年卒，谥曰“恭。”